九日至蘇家園
作者：周紫芝
朝代：宋

paragraphs: 良辰不浪出，坐久無誰言。
閑攜老鈴去，旋覓登高樽。
悠然理孤策，徐行當華軒。
步穿鼪鼯徑，來過雞犬村。
炊煙起茅廬，衍沃多平原。
翳翳桑柘密，靄靄禾黍繁。
黄童與白叟，相攜負朝暄。
我求方寸地，擬設常關門。
誰知南岡底，近有蘇家園。
心知淳朴處，可避喧囂煩。
歸來得好語，高意誰當論。
他年劉子驥，定覓桃花源。